orosomukoid
Orosomukoid, kulhydratholdigt protein, der dannes i leveren og tilhører alfaglobulinerne i blodets plasma (se globuliner). Koncentrationen i blodet øges hurtigt ved de fleste inflammatoriske (betændelsesagtige) lidelser, hvorfor proteinet henregnes til de såkaldte akutfase-reaktanter. Det er særlig karakteristisk, at koncentrationen øges ved de inflammatoriske sygdomme i tarmen Crohns sygdom og især colitis ulcerosa.
Mange lægemidler, fx betablokkere og kinidin, bindes til blodets orosomukoid.